stanford-oval/wikipedia huggingface dataset:
דידייה מוניאנזה
הערות שוליים

↑  National Championship Rwanda 2018, procyclingstats.com
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
דיטר הנס

דיטר הנס (בגרמנית: Dieter Hoeneß, נולד ב-7 בינואר 1953 באולם שבגרמניה המערבית) הוא כדורגלן עבר גרמני ששיחק בעמדת החלוץ בעיקר בבאיירן מינכן. הנס ייצג את גרמניה המערבית במונדיאל 1986 והגיע עמה למשחק גמר, בו הוא נכנס לשחק כמחליף, ונבחרתו הפסידה לארגנטינה.
לאחר פרישתו עסק הנס בתפקידים ניהוליים בקבוצות שונות.
הנס הוא אחיו הצעיר של אולי הנס, כדורגלן העבר ונשיאה הנוכחי של באיירן מינכן, ואביו של מאמן הכדורגל סבסטיאן הנס.
קריירת מועדונים > אאלן ושטוטגרט

הנס החל את הקריירה במועדוני נוער בעירו אולם, ובשנת 1973, בגיל 20, החל לשחק בקבוצת הבוגרים של VFR אאלן, בה שיחק 103 משחקים והבקיע 46 שערים. בשנת 1975 עבר לשטוטגרט, ששיחקה אז בליגת הבונדסליגה השנייה. בעונתו השנייה של הנס בשטוטגרט, סייע לה להעפיל אל הבונדסליגה. הנס שיחק ארבע עונות בשטוטגרט, בהן הופיע ב-105 משחקים והבקיע 44 שערים, כשבעונתו האחרונה בשטוטגרט, 1979, סייע לה לסיים במקום השני בבונדסליגה אחרי המבורג, כשהוא מבקיע 16 שערים.
קריירת מועדונים > באיירן מינכן

בקיץ 1979 חתם הנס בבאיירן מינכן, בדיוק עם פרישתו של אחיו, אולי. הנס זכה עם הקבוצה הבווארית בחמש אליפויות ובשלושה גביעים מקומיים. בחמש מתוך שמונה עונותיו של הנס בבאיירן מינכן, כבש מספר שערים דו ספרתי. הנס הגיע עם באיירן מינכן פעמיים לגמר גביע אירופה לאלופות, ובשתיהן הפסיד. ב-1982 הפסידה באיירן מינכן לאסטון וילה, וב-1987 הפסידה לפורטו, במשחק האחרון של הנס בקריירה. בתום עונת 1987, פרש הנס מכדורגל.
הנס שיחק 224 משחקים במדי באיירן מינכן, וכבש עבורה 102 שערים, עובדה המציבה אותו במקום הרביעי בדירוג המבקיעים של באיירן מינכן בכל הזמנים, לאחר גרד מילר, קרל היינץ רומניגה ורולאנד וולפארט.
הנס משתייך להיכל התהילה של באיירן מינכן.
נבחרת לאומית

להנס שש הופעות במדי נבחרת גרמניה המערבית, בהן הבקיע ארבעה שערים. בפעם הראשונה שיחק הנס בנבחרת בשנת 1979, ומאז, לא נקרא אל הדגל במשך שבע שנים. הזימון הבא הגיע לקראת מונדיאל 1986, בו הנס החליף במשחק הגמר את פליקס מגאת, והפך לשחקן המבוגר ביותר על המגרש, בגיל 33 ו-173 ימים. נבחרת מערב גרמניה הפסידה באותו גמר לנבחרת ארגנטינה.
לאחר הפרישה

לאחר פרישתו של הנס ממשחק פעיל, החל לעבוד בהנהלה של חברת המחשבים קומודור אינטרנשיונל, ששימשה כספונסור של באיירן מינכן. 
בין השנים 1990-1995 הנס עבד כמנכ"ל במועדון הכדורגל של שטוטגרט. 
לאחר מכן שימש כסגן נשיא במועדון הרטה ברלין, שם עבר לאחר מכן לתפקיד ניהולי, עד לעזיבתו בשנת 2009. בהמשך ביצע את אותם תפקידים גם בוולפסבורג.
דיטר הנס, כמו אחיו אולי, חובב גולף מושבע.
דון סטיל

| --- | --- |
אין תמונה חופשית
 לידה:  11 בדצמבר 1975 (בת 48) גלאזגו, הממלכה המאוחדת 
 שם לידה:  דון אן נולן
 מדינה:  הממלכה המאוחדת 
 מקום לימודים:  הקונסרבטוריון המלכותי של סקוטלנד 
 פרופיל ב-IMDb
 
דון אן נולן (באנגלית: Dawn Anne Nolan; נולדה ב-11 בדצמבר 1975) הידועה בשם הבמה דון סטיל, היא שחקנית סקוטית המוכרת בעיקר מהופעתה בתפקיד אלכסנדרה "לקסי" מקדונלד בסדרת הדרמה של ה-BBC "בחזרה לאחוזת העמק", בדמות אליס טרווניון בסדרה של רשת ITV "לב פראי", ובתפקיד ד"ר אנני ג'נדו / מורדוק באופרת הסבון "ריבר סיטי".
ביוגרפיה

דון נולן נולדה בגלאזגו וב-1982 עברה למילטון אוף קמפסי. בשנים 1987 עד 1993 למדה באקדמיית קילסית', ובין 1994 ל-1998 למדה משחק באקדמיה המלכותית הסקוטית לאמנות הדרמה (RSAMD) בגלאזגו. בתחילת הקריירה שלה עבדה כמלצרית במסעדת רוגאנו. ביולי 1998 סיימה את התואר בהצטיינות וזכתה במדליית כסף של RSAMD.
תפקידה הבולט ביותר היה בדמות אלכסנדרה "לקסי" מקדונלד במשך שש עונות של סדרת הדרמה "בחזרה לאחוזת העמק" בשנים 1999 עד 2004. בינואר 2005 הופיעה בדמות ג'סטין מקמנוס בעונה השנייה של הסדרה "Sea of Souls" יחד עם איאן רוברטסון וביל פטרסון. עם רוברטסון עבדה סטיל לפני כן במחזה "The Slab Boys" ובסרט "The Debt Collector". בהמשך הופיעה סטיל כסטודנטית בתוכנית הריאליטי "Fame Academy" כחלק מתוכנית הצדקה "Comic Relief Does Fame Academy".
בינואר 2006 חזרה סטיל לשחק בעונה השלישית של "Sea of Souls". באפריל 2007 שיחקה בתפקיד שאזה בדרמה "Rainbow Kiss" בתיאטרון רויאל קורט בווסט אנד הלונדוני. הביקורות שיבחו את הופעתה בתפקיד קוסמטיקאית מופקרת ושהופכת לאובייקט של אובססיה קטלנית. ב-2002 נבחרה סטיל לאישה הראויה ביותר בסקוטלנד (Most Eligible Woman), וב-2003 דורגה במקום השני באותה רשימה.
סטיל כיכבה בסרט הטלוויזיה של BBC One "מגנוליה" ששודר ב-22 בספטמבר 2006. בנובמבר 2007 הופיעה לראשונה בקומדיה מוזיקלית (Pantomime) בתפקיד המכשפה הרעה קריון בהפקה של "היפהפייה הנרדמת" בתיאטרון המלך בגלאזגו. ב-2009 חזרה להופיע על מסכי הטלוויזיה בעונה הרביעית של הסדרה "לב פראי" של רשת ITV, בתפקיד אליס קולינס, כמחליפה של אמנדה הולדן שעזבה את הסדרה אחרי העונה השלישית.
בקיץ 2009 הייתה סטיל מנחה אורחת של תוכנית הטלוויזיה היומית "The Hour" במשך שבוע לצדו של המנחה הקבוע סטיבן ג'רדין.
ב-2010 חזרה שוב לגלם את אליס בעונה חמישית בת עשרה פרקים בסדרה הפופולרית "לב פראי". היא שיחקה גם בעונה השישית של הסדרה, הפעם בדמות אליס טרווניון. אליס ודני (סטיבן טומפקינסון) התארסו בפרק האחרון של העונה החמישית. היא הופיעה גם בפרק הראשון של העונה השביעית, אבל נאלצה לעזוב את הסדרה ולחזור לבריטניה עם בן זוגה כדי ללדת את בתה הבכורה. סטיל הופיעה בפרק האחרון בסדרה, ספיישל באורך שעתיים, ששודר ב-30 בדצמבר 2012.
ב-2011 כיכבה סטיל בסיבוב הופעות לאומי במחזה "Verdict" מאת אגאתה כריסטי משנת 1958, בו גילמה את ליסה קולצקי. במאי 2012 חזרה להופיע בתיאטרון במחזה "Volcano" מאת נואל קאוורד בתפקיד מליסה ליטלטון. באוגוסט הועברה ההפקה לווסט אנד.
ב-2013 הופיעה סטיל בתפקיד שרלוט מקגיל בדרמת הפשע "Case Histories" של ה-BBC.
ב-2014 שיחקה בעיבוד בימתי לרומן "The Perfect Murder" מאת פיטר ג'יימס בתפקיד ג'ואן סמיילי.
באוקטובר 2015 הצטרפה סטיל לסדרת הדרמה "ריבר סיטי" של BBC1 בתפקיד אנני ג'נדו, ובהמשך מורדוק. ב-2018 עזבה סטיל את הסדרה וציינה שהנסיעות מביתה בקנט היו קשות מדי. הפרק האחרון של הסדרה בהשתתפותה שודר ב-10 באפריל 2018.
ב-19 בספטמבר 2018 פורסם שדון סטיל תצטרף לצוות שחקני הסדרה הרפואית הוותיקה "הולבי סיטי" בתפקיד רופאה מנתחת בשם אנג'י גודארד.
ביוגרפיה > חיים אישיים

ב-2017 התחתנה סטיל עם השחקן פול נולן. לבני הזוג יש בת אחת.
תפקידים בתיאטרון

| שם | שם באנגלית | תפקיד | במאי | הערות |
| --- | --- | --- | --- | --- |
|  | The Perfect Murder | ג'ואן סמיילי | איאן טלבוט |  |
| וולקנו | Volcano | מליסה ליטלטון | רוי מרסדן | תלמה הולט וביל קנרייט |
|  | Verdict | ליסה קולטסקי | ג'ו הרמסטון | ביל קנרייט |
| בלקברד | Blackbird | אונה | דייוויד גרינדלי | MJE Productions |
| טוטי פרוטי | Tutti Frutti | סוזי קטלס | טוני קאוני | התיאטרון הלאומי של סקוטלנד |
|  | HOME Edinburgh |  | אנתוני נילסון | התיאטרון הלאומי של סקוטלנד |
|  | The Slab Boys | ברנדט | פיליפ הווארד | טרוורס, אדינבורו |
| אלקטרה | Electra | כריסותמיס |  | תיאטרון בבל |
| מדיאה | Medea | גלואק |  | תיאטרון בבל |
|  | Rainbow Kiss | שאזה | ריצ'רד וילסון | תיאטרון רויאל קורט |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | איש הנצח | Highlander: The Raven | ברין | בפרק "War and Peace" |
| 1999 |  | Haywire | תפקידים שונים | סדרת טלוויזיה |
| 1999 |  | Split Second | קאתי קנדי | סרט טלוויזיה |
| 2000 |  | Tinsel Town | טרזה מולן | סדרת טלוויזיה |
| 2000–2004 | בחזרה לאחוזת העמק | Monarch of the Glen | לקסי מקטביש / לקסי מקדונלד | סדרת טלוויזיה |
| 2002 |  | Snoddy | לורה בוני | סדרת טלוויזיה |
| 2003 |  | The Key | מרי | סדרת טלוויזיה |
| 2003 | קומיק ריליף | Comic Relief does Fame Academy | בתפקיד עצמה |  |
| 2005–2006 |  | Sea of Souls | ג'סטין מקמנוס | סדרת טלוויזיה |
| 2006 | מגנוליה | Magnolia | שילה | סרט טלוויזיה |
| 2007 |  | True Dare Kiss | טניה | סדרת טלוויזיה (2 פרקים) |
| 2009–2012 | לב פראי | Wild at Heart | אליס קולינס / אליס טרווניון | סדרת טלוויזיה |
| 2013 |  | Case Histories | שרלוט מקגיל | סדרת טלוויזיה (2 פרקים) |
| 2016–2018 |  | River City | אנני ג'נדו / אנני מורדוק | סדרת טלוויזיה |
| 2017 | שקרן שקרנית | Liar | קתרין מקאולי | סדרת טלוויזיה (פרק אחד) |
| 2019– | הולבי סיטי | Holby City |  |  |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | The Debt Collector | ברמנית |  |
| 1999 | שתי הנערות של גרגורי | Gregory's Two Girls | ג'ן |  |
| 2001 | טבלואיד | Tabloid | טורי | Tabloid TV Productions |
| 2002 | מועדון העולם | Club le Monde | ג'קי |  |
| 2007 |  | Surveillance | איימי קונרוי |  |
הערות שוליים

↑  "Kilsyth famous people". Paperclip.org.uk. 30 בינואר 2004. נבדק ב-18 בנובמבר 2012. {{cite web}}:  (עזרה)
↑  "Press Office - Monarch Of The Glen Dawn Steele". BBC. 26 באוגוסט 2004. נבדק ב-18 בנובמבר 2012. {{cite web}}:  (עזרה)
↑  "20 Questions With ... Dawn Steele - - Interviews". Whatsonstage.com. אורכב מ-המקור ב-20 באוקטובר 2012. נבדק ב-18 בנובמבר 2012. {{cite web}}:  (עזרה)
↑  "Press Office - Sea Of Souls series three Dawn Steele". BBC. נבדק ב-18 בנובמבר 2012. {{cite web}}:  (עזרה)
↑  "Dawn Steele On Her Role As A Panto Witch". Scottish Daily Record and Sunday Mail Ltd. נבדק ב-28 באוגוסט 2016. {{cite web}}:  (עזרה)
↑  "TV star Dawn Steele on heading back to South Africa for safari drama". Scottish Daily Record and Sunday Mail Ltd. נבדק ב-28 באוגוסט 2016. {{cite web}}:  (עזרה)
↑  "'My baby was a real drama', says Wild At Heart actress Dawn as she was forced to abandon filming to give birth". Daily Mail. נבדק ב-28 באוגוסט 2016. {{cite web}}:  (עזרה)
↑  "Case Histories". BBC. נבדק ב-28 באוגוסט 2016. {{cite web}}:  (עזרה)
↑  "BBC - BBC One announces major staff changes at Holby City Hospital - Media Centre". www.bbc.co.uk.
| --- | --- |
בקרת זהויות :  ISNI: 0000 0001 3109 4394  LCCN: no2012104216  VIAF: 260711759   WorldCat (עם VIAF): 260711759
דינו מנגין

דינו מנגין (איטלקית: Dino Meneghin; נולד ב-18 בינואר 1950) הוא מגדולי הכדורסלנים האיטלקים והאירופים בכל הזמנים. בין 2009 ל-2013 כיהן כנשיא פדרציית הכדורסל האיטלקית.
מנגין החל את הקריירה המקצוענית שלו כבר בגיל 16, בקבוצת איניס וארזה מליגת העל האיטלקית. בשורות וארזה שותף מנגין ב-395 משחקים לאורך 16 עונות וזכה עימה ב-7 אליפויות ו-4 גביעים. במסגרת האירופאית זכה פעמיים עם וארזה בגביע מחזיקות הגביע ובין השנים 1969 ל-1979, העפיל עם קבוצתו 10 פעמים ברציפות לגמר גביע אירופה לאלופות מתוכן זכה בתואר חמש פעמים ושלוש פעמים גם בגביע הביניבשתי.
ב-1981 עבר מנגין לקבוצת אולימפיה מילאנו, הוא שיחק בה עד עונת 1990, זכה ב-5 אליפויות ו-2 גביעים, במסגרת האירופאית בגביע קוראץ' ב-1985 ובשתי אליפויות אירופה ב-1987 וב-1988
ב-1990 עבר לשחק במדי פלקנסטרו טריאסטה וב-1993 חזר למילאנו לעוד שתי עונות, בטרם פרש בגיל 44. סך הכל שיחק מנגין ב-836 משחקים בליגה האיטלקית הראשונה וקלע 8,560 נקודות.
לאורך הקריירה שלו היה מנגין מעמודי התווך של נבחרת איטליה בכדורסל, מנגין והנבחרת האיטלקית זכו באליפות אירופה בכדורסל ב-1983 והגיעו למקום השלישי ב-1971 וב-1975. מנגין היה חלק מהמשלחת האיטלקית ל-4 אולימפיאדות ואף זכה עם הנבחרת במדליית כסף באולימפיאדת מוסקבה (1980). סך הכל שיחק מנגין ב-271 משחקים בינלאומיים בין השנים 1969 ל-1984 וקלע 2,847 נקודות.
מנגין נבחר בדראפט ה-NBA ב-1970 על ידי אטלנטה הוקס והיה בכך לכדורסלן האיטלקי השני בהיסטוריה שנבחר בדראפט, אך היה זה בסיבוב ה-11 בלבד והוא מעולם לא שיחק ב-NBA.
לאחר פרישתו ממשחק פעיל שימש מנגין כמנהלה של נבחרת איטליה ושל קבוצת ארמאני מילאנו. ב-2008 מונה לממלא המקום הזמני של נשיא פדרציית הכדורסל האיטלקית ובפברואר 2009 נבחר לעמוד בראשה.
ב-2005 זכה לעיטור מסדר ההצטיינות האיטלקי בדרגת מפקד.
הישגים

מר אירופה: 1980, 1983
נבחר לאחד מ-50 התורמים הגדולים ביותר לכדורסל האירופאי
נבחר להיכל התהילה של הכדורסל ב-2003
נבחר להיכל התהילה של פיב"א
12 זכיות באליפויות איטליה: 1969, 1970, 1971, 1973, 1974, 1977, 1978, 1982, 1985, 1986, 1987, 1989, בנוסף ל-9 סגנויות.
6 זכיות בגביע איטליה: 1969, 1970, 1971, 1973, 1986, 1987
7 זכיות באליפויות אירופה לאלופות: 1970, 1972, 1973, 1975, 1976, 1987, 1988 בנוסף עוד 5 סגנויות
4 זכיות בגביע הביניבשתי: 1967, 1970, 1973, 1987
2 זכיות בגביע מחזיקות הגביע: 1967, 1980
גביע קוראץ': 1975
הערות שוליים

↑  אתר נשיא איטליה
| --- | --- |
בקרת זהויות :  ICCU: CFIV052205  ISNI: 0000 0003 5671 3774  LCCN: no2011164985   WorldCat (עם LCCN): no2011-164985
דידייה זוקורה

דגי אלאן דידייה זוקורה (בצרפתית: Déguy Alain Didier Zokora; נולד ב-14 בדצמבר 1980, באבידג'ן) הוא כדורגלן עבר מחוף השנהב ששיחק בעמדת הקשר. זוקורה הוא שיאן ההופעות בנבחרת חוף השנהב עם 123 משחקים בינלאומיים.
קריירה

הוא החל את הקריירה המקצוענית שלו בקבוצה מקומית מחוף השנהב, ASEC מימוסאס, משם עבר בשנת 2000 במועדון הבלגי ראסינג גנק. בקיץ 2004, הוא עבר לשחק בליגת העל הצרפתית במדי סנט אטיין. נכון להיום זוקורה שיחק 102 משחקים בינלאומיים במדי נבחרת חוף השנהב, בהם כבש שער בודד.
ב-22 ביוני 2006, פורסמו תמונות של זוקורה יחד עם אוהד של טוטנהאם הוטספר ודגל הקבוצה. האוהד שהצטלם עמו טען שהוא פגש בזוקורה, במהלך פגישה שלו עם סוכנו האישי ודמיאן קומולי נציגה של טוטנהאם, וסוכנו טען בסוף הפגישה שהשחקן קרוב לחתימה במדי טוטנהאם. באותו היום, ערוץ יורוספורט הצרפתי דיווח ידיעה שסנט אטיין הסכימה להצעה של טוטנהאם עבור הקשר, תמורת 8 מיליון פאונד. ב-30 ביוני 2006, הוא השלים רשמית את מעברו לטוטנהאם.
זוקורה הפך במרוצת הזמן אהוד ביותר על חבורות האוהדים של טוטנהאם, הרבה תודות לעובדה שבזמן מעברו לטוטנהאם הוא דחה הצעה מכובדת שהוצעה לו מהיריבה העירונית ארסנל, שכבר רכשה באותו הזמן קשר מחוף השנהב נוסף, אבו דיאבי. במהלך 100 המשחקים בהם שיחק עבור טוטנהאם, עדיין לא הצליח זוקורה לכבוש שער לקבוצתו.
דידייה קיבל את סרט הקפטן בטוטנהאם לראשונה בשלב הבתים של גביע אופ"א נגד חטאפה, בעיקר עקב פציעותיהם של עמיתיו לדלי קינג ופול רובינסון, ובעקבות ספלולו של קפטן המשנה רובי קין.
בקיץ 2009 זוקורה חתם במועדון הספרדי סביליה תמורת 9 מיליון יורו. הוא ערך את הופעתו הראשון בסביליה ב-30 באוגוסט 2009 במחזור הראשון של הליגה הספרדית במשחק חוץ נגד ולנסיה.
בשנת 2011 עבר לטרבזונספור מליגת העל הטורקית. ב-24 באפריל 2014 הוא עזב את הקבוצה.
תארים

ליגת העל הבלגית: 2001/2002
גביע הפוטבול ליג: 2007/2008
גביע המלך הספרדי: 2009/2010
דיסטרופין

דיסטרופין (Dystrophin) הוא חלבון המצוי בכל תאי השריר בגוף האדם.
דיסטרופין מצוי בשריר בכמות קטנה (0.002% ממסת השריר), אך פעולתו חיונית לתפקוד השריר. דיסטרופין מקשר בין שלד התא ובין המטריצה החוץ-תאית.
דיסטרופין הוא מהגדולים שבחלבוני התא, והוא מורכב מכ-3,500 חומצות אמינו. הגן המקודד לדיסטרופין הוא הגן הגדול ביותר בגנום האנושי, והוא מכיל 2.4 מיליון נוקלאוטידים - כמעט 0.1% מכלל הגנום. הגן מכיל 79 אקסונים והוא מקודד ל-mRNA בגודל של 14,000 נוקלאוטידים (כלומר - רק כ-0.58% מהגן מקודד לחלבון; השאר - האינטרונים - כנראה חסר תפקיד).
מוטציות רבות עשויות להתרחש בגן העצום, ורבות מהן גורמות לניוון שרירים בדרגות חומרה משתנות. ניוון שרירים על שם דושן (Duchenne) הוא ניוון השרירים התורשתי השכיח ביותר, והוא נגרם כתוצאה ממוטציה בגן הדיסטרופין, הגורמת לייצור חלבון פגום. דיסטרופין התגלה ב-1987 לאחר מחקר על מחלה זו.
מקור השם "דיסטרופין" הוא במילה האנגלית Dystrophy - "ניוון שרירים".
דה רופ

| --- | --- |

 מוקד פעילות:  ליטא ליטא
 תקופת הפעילות:  מ-2014
 סוגה:  רוק אנד רול, פופ
 חברת תקליטים:  DK Records
 https://www.theroop.com
 חברים
 ויידוטאס ואליוקביצ'יוס  רוברטאס באראנוסקאס  מתנאס בנישאוסקאס
 
דה רופ (The Roop) היא להקה ליטאית, המורכבת משלושה חברים: הקלידן ויידוטאס ואליוקביצ'יוס, המתופף רוברטאס באראנוסקאס והגיטריסט מתנאס בנישאוסקאס. ב-15 בפברואר 2020 נבחרה הלהקה לייצוג ליטא באירוויזיון 2020 לאחר שזכתה בתוכנית קדם האירוויזיון "Pabandom iš naujo! Let's try again! 2020". לאחר ביטול האירוויזיון בעקבות מגפת הקורונה ולאחר שנלקחה מהלהקה הזכות לייצג את ליטא באירוויזיון, חזרה הלהקה לקדם וזכתה בו פעם נוספת.
היסטוריה

הלהקה נוסדה בוילנה, בירת ליטא, בחודש נובמבר 2014. השלושה התאחדו ליצירת להקה אחרי שכבר היו פעילים ובעלי ניסיון בטלוויזיה ובמוזיקה הליטאית. בשנת 2015 הוציאה הלהקה את אלבום הבכורה שלה "To Whom It May Concern" וחתמה בחברת התקליטים DK Records. ב-2017 פורסם כי הלהקה תשתתף בקדם האירוויזיון הליטאי לאירוויזיון 2018 שהתקיים בליסבון, בירת פורטוגל. הלהקה הגיעה למקום השלישי כשהמנצחת אייווה זאסימאוסקייטה הגיעה למקום ה-12 באירוויזיון באותה השנה. הסינגל שלהם Yes I Do איתו התמודדו בקדם יצא בסופו של דבר כחלק מתוך האלבום "Ghost".
בשנת 2020 הגיעה הלהקה לקדם האירוויזיון הליטאי עם שירם "On Fire", לאחר שזכו במקום הראשון ברבע הגמר ובמקום השני בחצי הגמר בו השתתפו הם הגיעו לגמר בו הופיעו שישיים בסדר ההופעות, ובו קטפו את המקום הראשון ואת הזכות לשאת את הדגל הליטאי באירוויזיון ברוטרדם.
בשנת 2021 התמודדה הלהקה בקדם האירוויזיון הליטאי פעם נוספת, עם שירם "Discoteque", וזכתה במקום הראשון ובזכות לייצג את ליטא באירוויזיון 2021. ב-18 במאי 2021, הלהקה ביצעה את השיר בחצי הגמר, והגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.
הערות שוליים

↑  Lithuania: Ieva Zasimauskaitė wins Eurovizija 2018, אתר יורוויז'נוורלד, 11 במרץ 2020
↑  Lithuania: The Roop to Eurovision Song Contest 2020, אסקאקסטרה, 15 בפברואר 2020
↑  Lithuania: The Roop (again) to Rotterdam!, אסקטודיי, 6 בפברואר 2021
↑  Here are the ten qualifiers of the first semi at Eurovision 2021!
↑  Eurovision 2021 Results: Voting & Points
| --- | --- |
בקרת זהויות :  ISNI: 0000 0004 8361 7224  MusicBrainz: 052bd081-aa6a-4c1f-ab25-7bbb660ad225  VIAF: 923154381055630292093   WorldCat (עם VIAF): 923154381055630292093
דידייה נדונג

דידייה איברהים נדונג (בצרפתית: Didier Ibrahim Ndong; נולד ב-17 ביוני 1994 בלמברנה) הוא כדורגלן גבוני המשחק בעמדת הקשר בקבוצת א-ריאד ובנבחרת גבון.
קריירה

נדונג החל לשחק כדורגל במחלקת הנוער של ספקסיין, בגיל 11. בשנת 2011 חתם לארבע שנים בקבוצה הבוגרת של המועדון. ב-26 בספטמבר 2012 ערך את הופעת הבכורה שלו תחת המאמן נביל קוקי, בניצחון 1–2 על ג'י.אס. קיירואן, באותה העונה לא שותף כלל בעוד במשחקים. ב-14 באפריל 2013 כבש את שער הבכורה שלו נגד סטייד טוניסיאן בניצחון 0–1. באותה העונה זכה עם הקבוצה באליפות תוניסיה. ב-3 בינואר 2015 חתם נדונג ל-4 וחצי שנים במועדון הצרפתי לוריאן. לאחר שהיה נחשב לשחקן מוביל בקבוצה נמכר לקבוצה האנגלית סנדרלנד ב-31 באוגוסט 2016, תמורת 13.8 מיליון פאונד, ובנוסף שבר את שיא הקנייה היקר ביותר של הקבוצה. ב-4 בפברואר 2017 כבש נדונג את שער הבכורה שלו בקבוצה בניצחון 0–4 על קריסטל פאלאס. בינואר 2019 עבר לגנגאן הצרפתי.
נבחרת גבון

בשנת 2012 בעודו בן 18 זומן לנבחרת גבון.
תארים

אליפות הליגה התוניסאית: 2012/2013
דידייה קוגבנייה

דידייה קוגבנייה (בצרפתית: Didier Kougbenya; נולד ב-12 בנובמבר 1995) הוא כדורגלן טוגולזי המשחק בעמדת הקשר בדילה גורי.
קריירה

קוגבנייה התחיל את קריירת המשחק שלו בבית"ר תל אביב רמלה, אליה הגיע בינואר 2015. ב-19 בינואר 2015 ערך את הופעת הבכורה שלו בקבוצה בהפסד 1–2 להפועל עפולה. ארבעה ימים לאחר מכן הבקיע את שער הבכורה שלו בניצחון קבוצתו 2–1 על מכבי אחי נצרת. את עונת 2014/2015 סיים עם שמונה שערים ב-16 הופעות.
בקיץ 2015 חתם במ.ס. אשדוד, היורדת הטרייה לליגה הלאומית. בניגוד להצלחה בבית"ר תל אביב, באשדוד, קוגבנייה לא כבש כלל ב-18 הופעות בקבוצה.
בינואר 2016 חתם בעירוני קריית גת עד לסיום העונה.
ב-10 ביולי 2016 חתם במכבי נתניה. בעונת 2016/2017 קוגבנייה כבש עשרה שערים ב-36 משחקי ליגה, וסייע לקבוצה לשוב לליגת העל בסיום העונה.
ב-31 בינואר 2019 הושאל לדילה גורי מליגת העל הגאורגית.
ב-22 ביולי 2019 חתם בהפועל חדרה. ב-17 בפברואר 2020 שוחרר מהקבוצה.
בינואר 2021, קוגבנייה חתם בדילה גורי במדיה שיחק עונה אחת.
תארים

אליפות הליגה הלאומית: 2016/2017
הערות שוליים

↑  מערכת ONE, ‏דידייה קוגבניה חתם לעונה אחת במכבי נתניה, באתר ONE‏, 10 ביולי 2016
↑  מאור רחמני, ‏רשמית: דידייה קוגבנייה הושאל לדילה גורי, באתר ONE‏, 31 בינואר 2019
↑  יגאל גולדשטיין, ‏קוגבנייה חתם בחדרה: "הגעתי למקום מצויין", באתר ערוץ הספורט, 22 ביולי 2019
↑  יגאל גולדשטיין, ‏מימר התנצל בפני עודה, ולא יעמוד לדין, באתר ערוץ הספורט, 17 בפברואר 2020
דידייה קוגבנייה, 2017
דיסלוקוזאורוס

| דיסלוקוזאורוס> תקופה |
| --- | --- |
יורה עליון, 155–150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: דיסלוקוזאורוס
שם מדעי
 Dyslocosaurus

דיסלוקוזאורוס (שם מדעי: Dyslocosaurus; משמעות השם: "לטאה של מקום עני") הוא סוג של דינוזאור ממשפחת הדיקראוזאוריים שחי באמריקה הצפונית במשך היורה העליון. סוג זה קרוב לדיקראוזאורוס, והוא התגלה ב-1963 בתצורת לאנס (אנ') שבויומינג.
הסוג תואר ב-1992 בידי החוקרים ג׳ון סטנטון מקינטוש (John Stanton McIntosh), ויליאם קומבס (William Coombs) ודייל ראסל (Dale Russell) כשמשמעות שם הדינוזאור הוא: "dys" - רע/עני, "locus" - מקום ו-"saurus" - זוחל/לטאה, כלומר: "לטאה בעלת מקום עני", זאת עקב התנאים הקשים בהם המאובנים התגלו ומצבם הרעוע. הממצאים נלקחו למוזיאון הטבע של בנסקי (אנ') שבאוניברסיטת אמהרסט, מסצ'וסטס.
דינוזאור זה דמה במראהו לדיפלודוקוס, אך שונה ממנו במבנה הרגליים ובייחוד במספר הטפרים הכבדים שבכפות הרגל. הוא היה בעל 4 או 5 טפרים בקצות רגליו, בניגוד לשלושה אצל רוב הדיפלודוקיים. דבר זה גרם לסווג אותו למשפחת הדיקראוזאוריים. החוקר תומאס הולץ הבן העריך את אורכו ב-18 מטרים ואת משקלו ב-6 טונות.
החוקרים פול סרנו וג'פרי א. וילסון טוענים שדינוזאור זה לא אמיתי, אלא כימרה שנוצרה מעצמות זאורופודים יחד עם תרופודים שהתקבצו יחדיו ומזה מראה הכפות הייחודיות. חוקרים אחרים רואים בו סוג לגיטימי. אם סוג זה הוא תקף הוא הדינוזאור השני ממשפחתו שחי באמריקה הצפונית לצד הסוואסיה (אנ').
דיטר איילטס

דיטר איילטס (בגרמנית: Dieter Eilts, נולד ב-13 בדצמבר 1964) הוא כדורגלן עבר גרמני ששיחק בוורדר ברמן ובנבחרת גרמניה בעמדת הקשר. נכון לשנת 2015, איילטס הוא מנהל אקדמיית הכדורגל של ורדר ברמן.
איילטס זכה עם נבחרת גרמניה ביורו 1996 ונבחר לנבחרת מצטייני הטורניר של אופ"א.
קריירת מועדונים

איילטס, יליד  באופגנט-שוט שבגרמניה המערבית, שיחק לאורך כל הקריירה שלו בוורדר ברמן. תחילה במועדון הנוער, ממנו עלה לקבוצת המילואים בשנת 1984. בשנת 1985 ערך איילטס את הופעת הבכורה בקבוצה הבכירה לאחר שכישרונו התגלה על ידי המאמן אוטו ריהאגל, ועד שנת 1988 שיחק בקבוצה הבכירה ובקבוצת המילואים לסירוגין, ובשנת 1988 הפך לשחקן קבוע בקבוצה הבכירה, בה שיחק עד לשנת 2002. איילטס צבר 390 הופעות בבונדסליגה במדי ורדר ברמן, בהן כבש שבעה שערים, והוא ממוקם במקום השלישי בטבלת שיאני ההופעות של ורדר ברמן בכל הזמנים, אחרי דיטר בורדנסקי והורסט-דיטר הוטגס. בשנותיו האחרונות בקבוצה שימש איילטס קפטן, עד לפרישתו בשנת 2002.
איילטס זכה עם ורדר ברמן בשתי אליפויות הבונדסליגה, הראשונה בשנת 1988 והשנייה בשנת 1993. כמו כן, זכה איילטס עם ורדר ברמן בשלושה גביעים מקומיים, ואף זכה פעם אחת עם הקבוצה בגביע אירופה למחזיקות גביע בשנת 1992, לאחר ניצחון 2-0 במשחק הגמר מול מונקו, בו שיחק 90 דקות.
קריירה בינלאומית

הצלחתו של איילטס בוורדר ברמן, מסירותו לקבוצה, עוצמתו הפיזית וראיית המשחק שלו, הקנו לו מקום בסגל נבחרת גרמניה ליורו 1996. בטורניר זה פתח בהרכב נבחרתו בכל משחקיה, ובכולם אף השלים את מלוא הדקות, למעט משחק הגמר מול נבחרת צ'כיה, בו נפצע איילטס והוחלף במחצית על ידי חברו לוורדר ברמן, מרקו בודה. במשחק זה ניצחה גרמניה בתוצאה 2-1 מצמד של אוליבר בירהוף, וזכתה בגביע. איילטס הצטיין לאורך כל הטורניר ונבחר לנבחרת מצטייני היורו של אופ"א. למרות הצלחתו של איילטס בטורניר זה, הוא לא זומן לטורנירים גדולים נוספים, והופעתו האחרונה בנבחרת נערכה בשנת 1997. איילטס צבר בסך הכל 31 הופעות במדי הנבחרת, בהן לא הבקיע.
לאחר הפרישה

איילטס אימן לאחר פרישתו את קבוצת הנוער עד גיל 19 של ורדר ברמן, ולאחר מכן את נבחרות גרמניה הצעירות השונות. בעונת 2008/09 אימן את הנזה רוסטוק, ששיחקה אז בליגת הבונדסליגה השנייה, אך פוטר בחודש מרץ באותה עונה בגין תוצאות דלות.
החל מחודש מרץ 2012, איילטס מנהל את אקדמיית הכדורגל של ורדר ברמן.
תארים

עם ורדר ברמן:
אליפות הבונדסליגה (2): 1988, 1993
הגביע הגרמני (3): 1991, 1994, 1999
גביע אירופה למחזיקות גביע: 1992
עם נבחרת גרמניה:
אליפות אירופה בכדורגל: 1996
הערות שוליים

↑  טבלת שיאני ההופעות של ורדר ברמן באתר הרשמי של הקבוצה
| נבחרת גרמניה – אלופת אירופה 1996 (תואר שלישי) |
| --- | --- | --- |
|  1 קפקה •  2 רויטר •  3 בודה •  4 פרוינד •  5 הלמר •  6 זאמר •  7 מולר •  8 שול •  9 בוביץ' •  10 הסלר •   11 קונץ •  12 קאן • 13 באסלר •  14 באבל • 15 קולר • 16 שניידר • 17 ציגה • 18 קלינסמן • 19 שטרונץ • 20 בירהוף • 21 איילטס • 22 רק • 23 טוט • מאמן: פוגטס |  1 קפקה •  2 רויטר •  3 בודה •  4 פרוינד •  5 הלמר •  6 זאמר •  7 מולר •  8 שול •  9 בוביץ' •  10 הסלר •   11 קונץ •  12 קאן • 13 באסלר •  14 באבל • 15 קולר • 16 שניידר • 17 ציגה • 18 קלינסמן • 19 שטרונץ • 20 בירהוף • 21 איילטס • 22 רק • 23 טוט • מאמן: פוגטס | גרמניה |
| --- | --- |
בקרת זהויות :  GND: 1034719459  ISNI: 0000 0004 0916 8758  VIAF: 302272196   WorldCat (עם VIAF): 302272196
גארת' סאות'גייט

גארת' סאות'גייט (באנגלית: Gareth Southgate; נולד ב-3 בספטמבר 1970) הוא כדורגלן עבר אנגלי, ומאמנה לשעבר של נבחרת אנגליה בכדורגל.
קריירה > במועדונים

סאות'גייט נולד בווטפורד, ושיחק בקבוצת הנוער של המועדון הלונדוני קריסטל פאלאס. הוא החל לשחק במדי הקבוצה הבוגרת ב-1988, בעמדת הקשר המרכזי. באותה העת שיחקה קריסטל פאלאס בליגה השנייה. בעונת 1993/1994 מונה לקפטן הקבוצה, ובסיום העונה, עלתה קריסטל פאלאס לפרמייר ליג. הוא המשיך לשחק במדיה עוד עונה אחת, וב-1995 עבר לאסטון וילה.
באסטון וילה, שאף בה שימש כקפטן, הוסב סאות'גייט לעמדת הבלם הקדמי. בעונה הראשונה בה שיחק בקבוצה זכה להניף את גביע הפוטבול ליג, והקבוצה גם העפילה לטורניר גביע אופ"א. בשנת 2000 העפילה אסטון וילה לגמר גביע ה-FA, אך הפסידה לצ'לסי. בסיום העונה הביע סאות'גייט את רצונו לעבור לקבוצה אחרת, אך בניגוד לציפיות, כשעזב את אסטון וילה ב-2001, לא היה זה לקבוצה גדולה, אלא למידלסברו.
בעונת 2002/2003 מונה סאות'גייט לקפטן של מידלסברו. ב-2004 היה שותף לזכייה הראשונה בתולדות המועדון בגביע הפוטבול ליג, אך סיים את העונה מוקדם מהצפוי בשל פציעה בברכו. הוא המשיך לשחק במדי מידלסברו עד 2006, אך בעונה האחרונה שלו במועדון מיעט לשחק.